section_heading: Radnja
paragraph_text: Pilot pokreta otpora Poe Dameron sastaje se s ostarjelim seljakom Lor San Tekkom na planetu Jakku kako bi od njega primio mapu s Lukeovom lokacijom. Vojnici Prvog reda kojima zapovijeda Kylo Ren uništavaju selo i hvataju Poea, a Kylo osobno ubija Tekku. Poeov droid, BB-8, uspijeva pobjeći s mapom te se susreće s Rey, skupljačicom otpada. Kylo muči Poea koristeći Silu te saznaje za droida BB-8. U međuvremenu jedan od vojnika Prvog reda, FN-2187, oslobađa Poea te njih dvojica zajedno bježe u borbenoj letjelici TIE, a tijekom njihovog bijega Poe mu nadjene ime "Finn". Ipak, njihova letjelica u pokušaju bijega biva oštećena i oni se ruše na planet Jakku; Finn preživljava, ali se čini da je Poe poginuo u nesreći. Ubrzo potom Finn susreće Rey i droida BB-8, ali ih Prvi odred nalazi i započne zračni napad. Finn, Rey i droid BB-8 bježe s planeta koristeći brod Millennium Falcon kojeg su ukrali iz mjesta na kojem je Rey do tog trenutka živjela.